Krejcir vertrou glo nie staatsdokterRadovan Krejcir Foto: www.lidovky.cz Radovan Krejcir, omstrede sakeman van Tsjeggië, het glo nie geweier dat ŉ staatsdokter hom ondersoek nie, maar hy het nie die dokter genoeg vertrou om sy bloed te trek nie, het sy prokureur Maandag aan SAfm gesê. “Hy het nie veilig gevoel nie. Hy was nie oortuig dat die staatsdokter wel ŉ mediese praktisyn is nie en wou nie gehad het dat dié persoon sy bloed moes trek nie. Sy bloed is in daardie stadium reeds deur twee onafhanklike dokters getrek,” het Ulrich Roux, Krejcir se prokureur, gesê. Roux het gesê Krejcir is Saterdag deur twee dokters ondersoek nadat hy glo ná sy inhegtenisneming deur polisiebeamptes aangerand is. “Die uitslag van die bloedtoetse het die twee onafhanklike dokters oorgehaal om Krejcir onmiddellik na ŉ hospitaal te verwys, en hulle het aanbeveel dat hy onder hospitaalbewaring moet wees. Die staatsdokter se ondersoek was uiters gebrekkig,” het hy gesê. Roux sê sy kliënt het nie geweier om ondersoek te word nie. “Hy is Sondag om 12:00 ondersoek nadat ons ŉ dringende hofinterdik ingedien het om hom in ŉ mediese fasiliteit te plaas.” Roux het later in ŉ onderhoud met SAfm gesê die staatsdokter het Krejcir nie self in die selle ondersoek nie. “ ŉ Polisiebeampte het opgedaag en versoek dat hulle sy bloed wil trek,” het Roux verduidelik. “Ons kliënt het geweier, omdat hy nie oortuig was dat die persoon, wat die bloed wou trek, wel ŉ mediese praktisyn is nie.” Krejcir moet na verwagting Maandag in die landdroshof in Palm Ridge verskyn waar hy en ŉ ander persoon aanklagte van poging tot moord en ontvoering in die gesig sal staar. Die klagtes hou verband met ŉ beweerde aanranding in Junie. Die hooggeregshof in Johannesburg sal ook na verwagting Maandag uitspraak lewer of Krejcir uit aanhouding na ŉ hospitaal oorgeplaas moet word ná die beweerde aanranding. Roux het aan SAfm gesê Krejcir se basiese grondwetlike reg tot regsverteenwoordiging en mediese sorg is geskend. Krejcir is Vrydagaand by sy huis in Bedfordview in hegtenis geneem. – SAPA Lees ook: Hof gaan sê oor Krejcir Krejcir-inhegtenisneming ‘n “reuse deurbraak” Krejcir-prokureurs weet nie waar hy aangehou word nie Radovan Krejcir in hegtenis geneem Polisieman van Oos-Rand het Krejcir-lening aangegaan Krejcir se ma loof groot beloning uit Krejcir-werknemer in die hof “Ek vrees vir my lewe” – Krejcir Beeld-fotograaf moes foto’s uitvee Krejcir swyg oor Bedfordview-ontploffing Bom by Krejcir-onderneming eis twee Nóg ‘n Krejcir-vennoot doodgeskiet Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval